|  |  |
| --- | --- |
| 1. Hvad er ydelsens lov­grund­lag? | Lov om social service (SEL) § 116 boligindretning |
| 1. Hvilket behov dækker ydel­sen? | Hjælp indretning af boligen, når indretning er nødvendig for at gøre boligen bedre egnet som opholdssted for borgeren, som har en varigt nedsat funktionsevne |
| 1. Hvad er formålet med ydel­sen? | * Medvirke til at borgeren bliver mere selvhjulpen og mindre afhængig af andres bistand i dagligdagen * Medvirke til at borgeren og dennes familie kan leve et så almindeligt liv som muligt som andre på samme alder og i samme livssituation * At lette hjælpernes ~~andres~~ arbejde i forhold til borgeren |
| 1. Hvilke aktiviteter indgår i ydel­sen? | Vordingborg Kommune laver en konkret og individuel vurdering og prioriterer således:   1. Indretning af boligens eksisterende kvadratmeter 2. Udvidelse af boligen 3. Hjælp til dækning af udgifter ved anskaffelse af anden bolig, hvis Vordingborg Kommune ikke kan anvise en anden bolig, der dækker de nødvendige behov |
| 1. Hvilke aktiviteter indgår ikke i ydelsen? | * Istandsættelse * Almindelig vedligeholdelse (slitage) * Modernisering * Serviceeftersyn på eldrevne boligindretninger * Reparationer * Reetablering i ejerboliger * Reetablering i lejeboliger medmindre andet er aftalt * Bolig nr. 2 indgår ikke i ydelsen, f.eks. sommerhus * Midlertidige boligindretninger |
| 1. Hvem kan modtage ydel­sen? | Både børn og voksne med varigt nedsat fysisk og psykisk funktionsevne., hvis det er nødvendigt at gøre boligen bedre egnet som opholdssted for borgeren.    Dog kan borgere der modtager social pension jf. § 116 stk. 4 ikke få hjælp til anden bolig, medmindre det drejer sig om borgere, der har en hjælperordning efter § 96 (SEL).  Ved progredierende sygdomme tager Vordingborg Kommune hensyn til den forventede fremtidige udvikling i borgerens tilstand. F.eks. ved kort levetid, skal udgifterne til boligindretningen anses for rimelige i forhold til de opnåede brugsmæssige fordele. |
| 1. Ydelsens omfang? | Vordingborg Kommune laver en konkret og individuel vurdering af borgerens behov og beskriver, ud fra denne, den nødvendige boligindretning for borgeren i dagligdagen. |
| 1. Er der valgmulighed med hen­syn til leverandør? | Borgeren har frit valg på materialer og håndværker:  Vordingborg Kommune udbetaler et beløb svarende til den pris Vordingborg Kommune kunne have fået udført boligindretningen til.  Kommunens funktionskrav skal være opfyldte, når borgeren benytter valgmuligheden. |
| 1. Hvem leverer ydelsen? | Center for Psykiatri og Handicap behandler ansøgninger om boligindretning~~er~~. En håndværker, som er godkendt af kommunen, eller en håndværker, som borgeren har valgt leverer ydelsen. |
| 1. Krav til udføreren? | * Håndværkere skal være momsregistrerede og autoriserede * Arbejdet udføres i overensstemmelse med det gældende bygningsreglement |
| 1. Hvad koster ydelsen for bor­geren? | Vordingborg Kommune bevilger indkøb og opsætning af boligindretningen.  Borgeren bliver ejer af boligindretningen og skal selv afholde udgifter til:   * drift, reparationer og vedligehold * nedtagning af boligindretningen efter endt brug * Evt. merpris ved brug af frit valg   I bekendtgørelse om afgræsning af tilbagebetalingspligt og sikring ved pant for hjælp ydet til boligindretning og skift af bolig er det bestemt at, der både ved boligskift og ved tilbygning eller ombygning, hvor boligværdien øges, ydes den del af udgiften, der svarer til værdiforøgelsen som et rente- og afdragsfrit lån, der skal tilbagebetales ved ejerskifte. Kommunen skal oprette pant i boligen for værdiforøgelsen. |
| 1. Hvad er kommunens kva­li­tetsmål? | Boligindretningen skal nu og i fremtiden medvirke til at gøre boligen bedre egnet som opholdssted for borgeren.  Du finder den forventet sagsbehandlingsfrist på Vordingborg kommunes hjemmeside: [Vælg Kommunen og derefter Svarfrister](https://www.vordingborg.dk/kommunen/svarfrister/) |
| 1. Hvordan følges op på ydel­sen? | Vordingborg Kommune følger op, når boligindretningen er udført. |
| 1. Brugerundersøgelse? | Ikke nærmere beskrevet |
| 1. Er der særlige forhold at ta­ge hensyn til? | * Andelsboliger, fredede bygninger med særlige regelsæt * Boligers fællesarealer * Udlejers godkendelse af boligindretningen. I lejeboliger reetablerer kommunen, som udgangspunkt i form af spartling af huller. Reetablering ud over dette, er en aftale mellem lejer og udlejer. |
| 1. Hvilke klagemuligheder er der? | Du har mulighed for at klage, hvis du ikke er enig i afgørelsen.  Hvis du klager skriftligt, kan du sende din klage til Vordingborg Kommune, gerne att.: Center for Psykiatri og Handicap, Valdemarsgade 43, 4760 Vordingborg.  Hvis du klager mundtligt, kan du kontakte Center for Psykiatri og Handicap på telefon 55 36 29 10. Du bliver herefter kontaktet af en sagsbehandler, der noterer din klage.  Din klage skal være modtaget inden for almindelig kontortid senest 4 uger efter, at du har modtaget afgørelsen.  Kontortiden regnes fra kl. 8 - 16 på alle hverdage.  Når din klage er modtaget, vurderer Center for Psykiatri og Handicap afgørelsen igen.  Giver vi dig helt eller delvist medhold, får du besked inden for 4 uger. Fastholder vi afgørelsen, sender vi din klage og sagens akter til Ankestyrelsen inden for 4 uger. |